26.6.2023
(13)
SK
Úradný vestník Európskej únie
L 160/41
Portugalsko výnimočne súhlasilo, že sa vzdá práv vyplývajúcich z článku 342 ZFEÚ spolu s článkom 3 nariadenia č. 1/1958 (8) a že rozhodnutie sa prijme a notifikuje podľa článku 297 ZFEÚ v angličtine. 2.
PODROBNÝ OPIS OPATRENÍ
2.1.
Príjemca: prevádzkové dcérske spoločnosti a činnosti (14)
SATA je prevádzková letecká spoločnosť, Sociedade Anónima (spoločnosť s ručením obmedzeným) (9) a vlastní podiely v iných spoločnostiach so sídlom v autonómnom regióne Azory.
Spoločnosť SATA bola zriadená v roku 1941 a je v úplnom vlastníctve regionálnej vlády.
Spoločnosť SATA je jediným akcionárom spoločnosti SATA Internacional – Azores Airlines, S.A. (ďalej len „spoločnosť Azores Airlines“), spoločnosti Gestão de Aeródromos, S. A. (ďalej len „spoločnosť SATA Gestão de Aeródromos“ alebo „spoločnosť SGA“) a cestovnej kancelárie Azores Vacations America, Inc. (ďalej len „spoločnosť Azores Vacations America“), ktorá je neaktívna a v súčasnosti je predmetom likvidačného konania.
Spoločnosť SATA bola okrem toho jediným akcionárom inej cestovnej kancelárie, a to spoločnosti Azores Vacations Canada, Inc. (ďalej len „spoločnosť Azores Vacations Canada“), ktorej likvidácia sa už skončila (odôvodnenie 62).
(15)
Akýkoľvek odkaz na spoločnosť SATA alebo prijímajúci podnik podporovaný pomocou na reštrukturalizáciu v tomto rozhodnutí zahŕňa spoločnosť SATA Air Açores a všetky jej dcérske spoločnosti, pokiaľ nie je uvedené inak v snahe odlíšiť jej činnosť leteckého dopravcu (vykonávanú ako „spoločnosť SATA Air Açores“) a činnosti jej dcérskych spoločností.
(16)
Spoločnosť SATA zamestnáva približne 1 400 osôb, z toho 1 150 na miestnej úrovni v regióne, čo zodpovedá približne 10 % všetkých pracovných miest v cestovnom ruchu a 1 % všetkých pracovných miest v autonómnom regióne Azory, a 250 osôb v Lisabone (10).
Ako sa uvádza v rozhodnutí o začatí konania (11) a v rozhodnutí o predĺžení konania (12), spoločnosť SATA poskytuje: i) priamo a prostredníctvom svojej stopercentnej dcérskej spoločnosti Azores Airlines služby osobnej a nákladnej leteckej dopravy na tratiach v rámci záväzkov vyplývajúcich zo služieb vo verejnom záujme a na komerčnom základe; a ii) spoločnosť SATA poskytuje služby všeobecného hospodárskeho záujmu prostredníctvom spoločnosti SGA v súvislosti s malými letiskami a aerodrómami v regióne.
V oddieloch 2.1.1 až 2.1.3 sa opisujú tieto dva súbory činností samostatne.
2.1.1.
Záväzky vyplývajúce zo služieb vo verejnom záujme, ktoré plnia spoločnosti SATA a Azores Airlines
(17)
Aby sa zaistila kontinuita poskytovania pravidelnej leteckej dopravnej služby na tratiach zabezpečujúcich letecké spojenie s Azorami, na niektoré služby pravidelnej osobnej leteckej dopravy v regióne sa vzťahujú záväzky vyplývajúce zo služieb vo verejnom záujme podľa nariadenia Európskeho parlamentu a Rady (ES) č. 1008/2008 (13).
Tieto záväzky sa okrem iného týkajú minimálnej frekvencie letov, letových poriadkov, kategórie používaného lietadla a maximálnej kapacity podľa usporiadania kabíny, cestovného, kontinuity a presnosti služieb a predaja letov (14).
Záväzky vyplývajúce zo služieb vo verejnom záujme pomáhajú zmierňovať izoláciu Azor v dôsledku vzdialenosti od pevniny a poveternostných podmienok najmä v zime.
(18)
Spoločnosť SATA Air Açores prevádzkuje len lety medzi ostrovmi v rámci záväzkov vyplývajúcich zo služieb vo verejnom záujme s výhradným právom a náhradou, zatiaľ čo spoločnosť Azores Airlines prevádzkuje lety z Azor do kontinentálneho Portugalska, na Madeiru a do medzinárodných destinácií, pričom v rámci záväzkov vyplývajúcich zo služieb vo verejnom záujme prevádzkuje trate do kontinentálneho Portugalska a na Madeiru bez
(8) Nariadenie Rady č. 1 z 15. apríla 1958 o používaní jazykov v Európskom hospodárskom spoločenstve (Ú. v. ES 17, 6.10.1958, s.
385/58).
(9) Sociedade Anónima je uvedená v prílohe I [druhy podnikov uvedené v článku 1 ods.
1 písm.
a)] k smernici Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS (Ú. v.
EÚ L 182, 29.6.2013, s. 19).
(10) Podanie Portugalska z 2. decembra 2021, príloha 1 – Reštrukturalizačný a strategický plán spoločnosti SATA na roky 2021 – 2025, s. 21 – 24.
(11) Rozhodnutie o začatí konania, odôvodnenie 7.
(12) Rozhodnutie o predĺžení konania, odôvodnenia 7 až 9.
(13) Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (Ú. v.
EÚ L 293, 31.10.2008, s. 3).
(14) Napríklad v zákone č. 105/2019, ktorým sa mení vládne nariadenie č. 134/2015 (o poskytnutí príspevku na sociálnu mobilitu občanom, ktorí sú príjemcami, v súvislosti s leteckými a námornými službami medzi pevninou a autonómnym regiónom Madeira a medzi uvedeným regiónom a autonómnym regiónom Azory, pri plnení cieľov sociálnej a územnej súdržnosti), sa uvádza, že maximálna cena letenky je 30,00 EUR.